Diari Oficial de la Generalitat Valenciana


Sumari del DOGV 8495, del 27-02-2019 (2019/1883)

Extracte de la Resolució de 21 de febrer de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions destinades a les entitats ciutadanes de la Comunitat Valenciana, per al foment de la participació ciutadana, la transparència i l'accés a la informació pública.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8495

Data del DOGV
:   27-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1883


Data del document
:   21-02-2019

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Extracte de la Resolució de 21 de febrer de 2019, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2019, subvencions destinades a les entitats ciutadanes de la Comunitat Valenciana, per al foment de la participació ciutadana, la transparència i l'accés a la informació pública. [2019/1883]  
  
BDNS (identif.): 441127.  
De conformitat amb el que preveuen els articles 17.3.b I 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran beneficiar-se d'aquestes subvencions, les confederacions, federacions, associacions i fundacions de la Comunitat Valenciana i amb seu o delegació estable en aquesta, que complisquen els requisits previstos en el resolc quart de la resolució de convocatòria.  
  
Segon. Objecte  
Subvencions per al finançament de projectes, amb actuacions destinades a:  
1. Dissenyar i executar accions de formació en matèria de participació ciutadana, foment de l'associacionisme i foment de la cultura de la transparència en les entitats, afavorint una major relació de les entitats ciutadanes amb el seu entorn.  
2. Millorar la capacitat de les entitats per a desenrotllar el seu projecte associatiu i les activitats derivades, per mitjà de la transparència de les seues actuacions i el foment de la participació dels associats i associades en el dia a dia de l'entitat.  
3. Fomentar la cooperació interassociativa o el treball en xarxa amb altres entitats per a aconseguir interessos comuns i l'optimització de recursos, mitjans i informació.  
  
Tercer. Bases reguladores  
Ordre 4/2016, de 3 de juny, de la Conselleria de Transparència, Responsabilitat Social, Participació i Cooperació, per la qual s'aproven les bases reguladores conjuntes de les subvencions destinades les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior (CEVEX) i les seues federacions i confederacions, cases regionals d'altres comunitats a la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública (DOGV 7798, 06.06.2016).  
  
  
Quart. Import  
1. Les subvencions concedides, en virtut d'aquesta convocatòria, estan dotades d'un import global màxim de 575.000 euros (cinc-cents setanta-cinc mil euros) amb càrrec al capítol IV, de la línia de subvenció S7310000 del programa 112.90. Transparència en l'activitat pública i participació ciutadana, del pressupost de la Generalitat per a 2019.  
  
2. La subvenció màxima per projecte serà:  
a) Per al cas de federacions, confederacions i fundacions d'àmbit autonòmic: 40.000 euros.  
b) Per al cas de federacions i confederacions d'àmbit inferior a l'autonòmic i associacions d'àmbit autonòmic: 15.000 euros.  
c) Per a la resta d'associacions o fundacions: 6.000 euros.  
L'import global màxim per a finançar aquestes subvencions, es distribuirà destinant un 80 % a les entitats descrites en les lletres a) i b) de l'apartat 2 d'aquest article i el 20 % a les entitats descrites en la lletra c) del dit apartat. Si de cas la quantia econòmica destinada a cada un dels dos grups d'entitats esmentats anteriorment no s'esgotara en la seua totalitat, el sobrant podrà ser aplicat a les sol·licituds de l'altre grup.  
  
Cinqué. Termini de presentació de les sol·licituds  
El termini per a la presentació telemàtica de sol·licituds serà de 20 dies hàbils, a comptar des de l'endemà de la publicació de la present extracte de resolució de convocatòria en el Diari Oficial de la Generalitat Valenciana.  
  
Sisé. Altres dades  
1. Sol·licitud: les entitats interessades hauran de presentar una instància de sol·licitud, en document normalitzat, degudament omplida, amb el corresponent model, acompanyada de la resta de documents arreplegats en l'annex de la convocatòria i dirigida telemàticament, segons el que disposa el resolc sext de la resolució de convocatòria.  
2. Documentació a presentar amb la sol·licitud: la prevista en el resolc sis de la resolució de convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el resolc set de la resolució de convocatòria.  
  
4. Règim de pagaments: el pagament de les subvencions es realitzarà en els termes fixats en el resolc onze de la resolució de convocatòria, amb la justificació prèvia per l'entitat beneficiària de la realització del projecte.  
  
València, 21 de febrer de 2019.- El conseller de Transparència, Responsabilitat Social, Participació i Cooperació: Manuel Alcaraz Ramos.